# data[].attributes.body
Lukiolla: ma-pe

Keskuskoululla:

# data[].attributes.attachment_link.description
Oppimisvaikeus.fi-sivusto kertoo nuorten ja aikuisten oppimisvaikeuksista luotettavasti ja puolueettomasti ja auttaa löytämään ratkaisuja oppimisvaikeuksien kanssa selviytymiseen. Sivuilla esitellään myös Kuntoutussäätiön kehittämistoimintaa ja tuotteita. Sivustoa koordinoi Kuntoutussäätiön Oppimisen tuen keskus.

# data[].attributes.body
Mun työhuone on opintotoimiston vieressä, mutta mut saattaa löytää portaiden läheltä ala-aulasta! Mun luona saa tulla käymään koska vain ja juttelemassa mistä vaan. Oon koululla yleensä paikalla arkisin 8-16.

Täältä yltä löytyy mun viikkokalenteri, josta näet kaikki ne ajat kun olen vapaana / varattu!

Seuraa myös instassa @yhteisopedagogiemma !

# data[].attributes.attachment_link.readable_text
Kun aloitat uuden tehtäväkokonaisuuden, kurssin, opiskeltavan asian, tarkastele ensin asiaa kokonaisuuden kautta. Kokonaisuuden hahmottaminen auttaa sinua kytkemään asioita aiemmin hankittuun osaamiseen, kokemuksiin ja tietorakenteisiin, mikä tukee oppimista. Kokonaisuuden tarkastelu auttaa sinua myös suuntaamaan energiaa olennaisiin asioihin, suunnittelemaan sekä pitämään langat niin sanotusti omissa käsissä. Kokonaisuus, jota tarkastelet voi olla kurssimateriaali, kurssitavoitteet, työprojekti, raportti, selvitys tai mikä tahansa isompi läpikäytävä tai opiskeltava aines, jota ei pysty yhdellä kerralla omaksumaan.

Kokonaisuuden hahmottamisessa voit käyttää apuna kokonaisuuskartta-ohjetta. Kokonaisuuskartan voi rakentaa visuaalisesti itselle mieluisalla tavalla, vaikka ajatuskartaksi, listaksi, laatikoiksi, piirrokseksi tms., mihin saat tehtäväkokonaisuuden yhdelle silmäykselle nähtäväksi. Kokonaisuuden voit luoda sisältöjen, tavoitteiden tai kysymysten kautta, riippuen siitä, mitä olet tekemässä.

Aikatauluta ja suunnittele

Tee suunnitelma aikataulusta ja etenemisestä. Oppiminen on tehokkaampaa, kun jaksotat ja pilkot opiskeltavan aineksen pienempiin paloihin. Viimeisenä iltana pänttääminen saattaa auttaa selviytymään kokeesta, mutta oppimisen kannalta se on huono ajatus. Uuden oppiminen vaatii aikaa ja asioiden kertausta, jotta asia siirtyy pitkäkestoiseen muistiimme.

Voit hyödyntää aikataulun suunnittelussa myös takaperin budjetointi -ohjetta.

Aloita ajatuksella ja lopeta ajatuksella

Aloita työskentely selvittämällä itselle, mitä olet ryhtymässä tekemään ja mikä on tekemisen tavoite. Muistele myös edellistä kertaa, jolloin työskentelit asian parissa ja palauttele mieleen, mitä silloin teit/opit. Suunnittele sen hetkisen työskentelyrupeaman aikataulu ja tavoite. Voit käyttää apuna aloita-lopeta ajatuksella-ohjetta.

Lopeta myös työskentely siten, että pysähdyt miettimään, mitä tuli tehtyä/opittua. Kirjaa näitä havaintoja myös lyhyesti ylös. Tarkastele minkä verran luit, kuuntelit, katsoit, pohdiskelit tai teit erilaisia asioita opittavan asian eteen. Mieti valmiiksi, mistä jatkat seuraavalla kerralla työskentelyä.

Prosessoi opittavaa asiaa monin eri tavoin -muista hyödyntää vahvuuksiasi!

Piirrä kuvia, symboleja tai muita merkkejä, joiden merkityksen itse ymmärrät.

Tee kokonaisuuskartoja tai ajatuskarttoja kokonaisuuden hahmottamisen tueksi.

Äänitä omaa puhettasi, päätelmiäsi, ajatuksiasi tai kerro omin sanoin aiheesta sanelimelle.

Liiku, vaihda paikkaa eri aiheiden mukaan. Hyödynnä kehomuistia.

Keksi asioista erilaisia muistikikkoja, kuten mielikuvia, sanapareja, kirjainyhdistelmiä tai tarinoita.

Tee asioista konkreettisia juttuja, joita voit kosketella käsillä. Esimerkiksi askartele pienoismalleja, leiki läpi historian ajanjaksoja tai tee muistikortteja.

Keksi käytännön esimerkkejä ja mieti, mitä aiot tehdä tiedolla, jota opiskelet.

Keskustele tai opeta asia, kun selität ajatuksiasi ääneen, ne jäsentyvät paremmin.

Laula, riimittele, puhu kovaa/hiljaa. Normaalista poikkeavasti tehdyt asiat jäävät paremmin mieleen. Ja onhan se ainakin hauskaa.

Tee muistiinpanoja, koska niistä jää aina vahvempi muistijälki kuin tyhjästä paperista.

Tiedosta oma oppimisprosessisi

Oman oppimisprosessin tarkastelu on olennainen osa oppimista. Testaamalla ja tarkastelemalla omaa tietämystä säännöllisesti huomaa sen, mitä pitää vielä harjoitella ja mikä on jo opittua. Näin käytössä oleva aika kohdistuu olennaisten asioiden harjoitteluun. Oppimisprosessia voi tarkastella esimerkiksi 1,2,3-menetelmän avulla. Hyväksi havaittu keino on myös tarkastella aiheesta rakennettua kokonaisuuskarttaa ja testata itseä sen avulla, miten sujuvasti osaa selittää kokonaisuuskarttaan kerättyjä asioita itselle tai toiselle.

# data[].attributes.attachment_link.title
Vinkkejä opiskelutekniikoihin - Erilaisten oppijoiden liitto ry

# data[].attributes.attachment_link.description
Kun aloitat uuden tehtäväkokonaisuuden, kurssin, opiskeltavan asian, tarkastele ensin asiaa kokonaisuuden kautta. Kokonaisuuden hahmottaminen auttaa sinua kytkemään asioita aiemmin hankittuun osaamiseen, kokemuksiin ja tietorakenteisiin, mikä tukee oppimista. Kokonaisuuden tarkastelu auttaa sinua myös suuntaamaan energiaa olennaisiin asioihin, suunnittelemaan sekä pitämään langat niin sanotusti omissa käsissä.

# data[].attributes.attachment_link.description
Oikeat opiskelutekniikat tekevät oppimisesta helpompaa ja nopeampaa. Tänne olen koonnut kaikki opiskelutekniikoihin liittyvät artikkelini.

# data[].attributes.attachment_link.readable_text
Kun aloitat opiskelun uudessa oppilaitoksessa, sinun on otettava vastuu opinnoistasi. Opinnot muuttuvat peruskoulun jälkeen itsenäisemmiksi, mikä edellyttää motivaatiota, itsekuria, keskittymistä ja suunnittelua. On tärkeää omaksua itselle sopiva opiskelutekniikka, jotta aikaa jää muuhunkin kuin opiskeluun.

Keräsimme avuksesi kuusi vinkkiä, joiden avulla voit ottaa askeleen kohti parempaa opiskelutekniikkaa. Vinkit sopivat erityisesti sinulle, joka stressaat tulevista kokeista tai kotitehtävistä. Sinustakin voi tulla tehokkaampi oppija!

Mistä lähteä liikkeelle?

Oletko yksi niistä, jotka jättävät lukemisen viime tinkaan ennen kokeita ja lukevat paineen alla koko viimeisen yön? Tai onko sinulla vaikeuksia löytää tasapaino opintojen ja vapaa-ajan välillä? Olitpa sitten yksi tehokkaimmista oppijoista tai se, joka aina kamppailee opintojen kanssa, kannattaa lukaista alta vinkit eri opiskelutekniikoihin.

Tutustumme lähemmin kuuteen vinkkiin:

1. Karsi häiriötekijät

Ajaudutko helposti selailemaan somea päämäärättömästi silloin, kun sinun täytyisi tehdä jotakin? Voit estää omaa työskentelyäsi häiritseviä sovelluksia ja verkkosivuja asettamalla niihin käyttörajoituksia.

Voit myös käydä esimerkiksi kirjastossa tai koululla opiskelemassa, jolloin oppimisympäristössäsi ei ole ylimääräisiä ärsykkeitä.

Jos keskittyminen yhteen asiaan kerrallaan on vaikeaa, voi hälytyksen asettaminen auttaa. Hälytyksen voi asettaa vaikkapa 20 minuuttiin ja työskennellä sitten keskittyneesti siihen asti, kunnes hälytys soi.

Taukojen pitäminen on muutenkin hyvä idea - sen sijaan, että luet useamman tunnin putkeen kunnes silmäsi eivät pysy enää auki, on hyödyllisempää lukea esimerkiksi vain yksi tunti ja pitää tämän jälkeen tauko. Aivot tarvitsevat aikaa asioiden sulattelemiseen, jotta ne kykenevät jälleen imemään lisää tietoa.

2. Aloita ajoissa

Sen sijaan että lykkäisit tehtävien aloitusta, tee heti alkuun suunnitelma ja tartu härkää sarvista! Jos aloitat liian myöhään, tulet stressaantuneeksi, jolloin asioiden sisäistäminen on vaikeampaa. Tällöin et kykene yhdistämään asioita toisiinsa ja unohdat nopeasti juuri oppimasi asian.

3. Suunnittele ja jaa tehtävät osiin

Isot tehtävät ja tavoitteet voivat tuntua musertavilta, mutta välitavoitteita asettamalla mistään kokeesta tai tehtävästä ei tule liian suuri. Jaa siis tehtävät osiin ja luo yksinkertaisia rutiineja. Voit esimerkiksi lukea ennalta sopimaasi sivumäärään asti tai palkita itsesi oikein ratkaistusta tehtävästä. Mieti itsellesi sopiva palkinto, joka voi olla esimerkiksi hyvä välipala, sosiaalisen median tarkastaminen tai ystävän kanssa jutustelu.

Tee suunnitelma päivittäin tai viikoittain ja merkitse ylös koepäivät ja tehtävät, jotta ehdit valmistautua kaikkeen ajoissa. Tietokoneen, puhelimen tai perinteiseen paperiseen kalenteriin voit merkitä aikataulusi ylös, ja sen seuraaminen sekä noudattaminen on helpompaa.

4. Löydä opiskelutekniikka, joka sopii juuri sinulle

Kaikki oppivat eri tavoin. Joillekin toiset opiskelutekniikat toimivat paremmin kuin toisille. Esimerkiksi muistiinpanojen tekemiseen on monia tapoja: voit valita haluatko kirjoittaa tietokoneella, käsin, liitutaululle tai vaikkapa äänittää muistiinpanot.

Voit tehdä listoja, kuvia ja ajatuskarttoja opettelemistasi aiheista. Käytä apunasi värejä ja kuvioita, jotka koet omaksesi.

Muistiinpanoja tehdessäsi kiinnitä huomiota avainsanoihin, matemaattisiin kaavoihin ja tärkeisiin lauseisiin. Ota tavaksi puhtaaksi kirjoittaminen ja jäsentele muistiinpanot mahdollisimman pian ennen kuin unohdat ne.

Alleviivaa tärkeät lauseet kirjoista tai yritä kirjoittaa oppimasi asiat ylös omin sanoin. Tämä auttaa sinua muistamaan ja ymmärtämään paremmin! Palaa säännöllisesti jo oppimaasi ja varmista, että olet ymmärtänyt sen oikein, etkä ole jättänyt huomioimatta mitään tärkeää. Kun sinulla on hyvät muistiinpanot, voit helposti palata niihin myöhemmin.

Voit myös yrittää kerrata jollekin toiselle mitä olet oppinut esimerkiksi lukemalla tai selittämällä ratkaisun tehtävään. Kun kerrot ääneen mitä olet oppinut, auttaa se muistamaan asian paremmin ja erottamaan tärkeät asiat.

5. Pidä motivaatiota yllä

Ajattele positiivisesti! Yritä nähdä koulutyöt, tulevaisuutesi, itsesi ja elämäsi positiivisessa valossa. Positiviisella ajattelulla saat lisää energiaa ja näin parempia tuloksia opiskelussasi.

Opiskeluissa menestyminen edellyttää hyvää motivaatiotasoa ja mielenkiintoa opintoihin. Tiedätkö jo esimerkiksi mitä alaa haluat opiskella tai millä alalla haluat työskennellä tulevaisuudessa? Keskity tavoitteeseesi, niin myös opinnoissa edistyminen tuntuu mielenkiintoisemmalta.

Kaipaatko apua tai tukea opiskeluusi? Olemme koonneet myös tietopankin erilaisista opiskelua tukevista palveluista, joista voit lukea täältä.

6. Pyydä apua

Pyydä apua opettajaltasi tai käytä tarvittaessa hyödyksesi koulun muita resursseja. Oletko esimerkiksi jäljessä matematiikassa - kysy matematiikan tukiopetusta! Jos et ymmärrä jotain asiaa, niin voit aina kysyä apua. Luokassa saattaa olla muitakin, jotka eivät myöskään ymmärrä kyseistä asiaa.

Hyvä idea on myös hyödyntää ystävää, joka lukee samoja aineita kuin sinä. Keskustelemalla aiheesta ystäväsi tai opiskelutovereiden kanssa saat uusia näkökulmia ja lähestymistapoja aiheeseen. Ehkä näin saat vastauksen asiaan, joka on itsellesi täyttä hepreaa.

# data[].attributes.attachment_link.description
Kun aloitat opiskelun uudessa oppilaitoksessa, sinun on otettava vastuu opinnoistasi. Opinnot muuttuvat peruskoulun jälkeen itsenäisemmiksi, mikä edellyttää motivaatiota, itsekuria, keskittymistä ja suunnittelua.

# data[].attributes.body
- Shakkinurkka yläkerrassa matikanluokkien lähellä

- Lautapelinurkat opiskelumaisemassa sekä loungessa

- Pelikortteja voit pyytää Emmalta!

- Bilis ja pingis kellarissa

# data[].attributes.body
Mikäli mua ei näy työhuoneessa, mutta kalenteri näyttää tyhjää, kannattaa kurkata esim. opehuoneesta tai aulasta! Myös wilma-viestillä tai whatsappilla saa kiinni :)

Seuraa myös instassa @yhteisopedagogiemma !

# data[].attributes.body
Kuka? Emma, oon koulutukseltani yhteisöpedagogi ja toimin lukiolla koulunuorisotyöntekijänä.

Mikä/mitä?

Olen lukiolla töissä nimenomaan teitä oppilaita varten! Mulle voi aina tulla juttelemaan, jos joku mietityttää tai muuten vaan. Mun kanssa voi jutella todella matalalla kynnyksellä, eli mun luokse ei tarvitse varata aikoja. Tuu siis vaan käväisemään mun luona tai juttelemaan käytävällä - tai laita viestiä Wilmassa tai Whatsappissa!

Mun tavoitteenani on lisätä lukiolla yhteisöllisyyttä, ja tämänkin takia oon mukana järjestämässä erilaista toimintaa ja tempauksia. Kerrothan mulle, jos on jotain toimintaa mitä haluaisit lukiolla järjestettävän!

Mun työtehtäviin kuuluu mm.

- Oppitunneilla mukana oleminen, etenkin KELU-tunnit

- Välituntitoiminta

- Eri tapahtumien ja tempausten järjestäminen

- Tutor-, liikuntatutor-, ja OPKH-toiminnassa mukana oleminen

- Ryhmäytykset